Monty Python Repülő Cirkusza – HALASIZSOLT
December 1-től minden csütörtökön és pénteken 22 órakor a Filmmúzeum műsorán! Kötelező megnézni, és rögzíteni (ha még nincs meg)!
Éppen katona voltam, mikor vetítette a Magyar Televízió 11 éve. Akkor még a szüleimnél laktam, így édesanyám volt a videóra rögzítésért felelős személy. Mivel nem értett (már akkor sem) a műszaki kütyükhöz, nagyon részletesen leírtam neki, mit kell tennie. Ő nem is hibázott, csak én felejtettem el átkapcsolni a videómagnó csatornáját, így a kazettára az MTV másik csatornáján a Moty Python Repülő Cirkuszával egy időben vetített műsor került. Finoman fogalmazok, ha azt mondom, nagyon mérges voltam. Később sikerült megszereznem a hiányzó részeket, de VHS-ről VHS-re másolva elég silány minőségben. Most itt az alkalom újra rögzítenem, és velem együtt mindenkinek, akik akkor hozzám hasonlóan elbaltázták, vagy azoknak, akik még meg se próbálták.
A 45 részes sorozat egyébként az életről szól – abszurd szemüvegen át. Akkoriban emlékszem, hogy majdnem minden nap eszembe jutott valami a sorozatból, teljesen hétköznapi események kapcsán. Örökké aktuális skeccsek ettől a hat zsenitől.
Jegyzetet készítettem az epizódok tartalmáról (mert a 45 részt fejben tartani ugye nehéz, és előkeresni valamit sokkal könnyebb egy füzetből, mint kazettákat tekergetni – akkor még nem volt számítógépem), íme az elsőé:
Mozart (J. C. = John Cleese) műsora
Dzsingisz Kán halála
Heti kívánság-halál: a guilfordi Bruce Foster (G. C. = Graham Chapman) halála
Nelson Admirális csodálatos halála
Olasz nyelvóra (T. J. = Terry Jones)
A (= Terry Gilliam animációja)
A WHIZZO vaj (melynek íze, mint a döglött ráké) jelenet
Művészeti körkép (M. P. = Michael Palin)
J. C. beszélget Sir Edward Ross filmrendezővel (G. C.) „Ugye nem haragszik, ha Edward-nak szólítom?”
E. I. (= Eric Idle) beszélget Arthur ”Kétfészeres” Jackson zeneszerzővel (T. J.)
Beszámoló arról, hogy Pablo Picasso első alkalommal fest biciklizés közben (riporterek: E. I. és J. C.)
A Gyilkos Vicc jelenet
Kategória: Blog Kultúr Privát: pozitív Tévé
Előző bejegyzésInDesignA csodálatos InDesign
Következő bejegyzésBlogŐsz 2005 #2
11 hozzászólás ehhez: „Monty Python Repülő Cirkusza”
thunderbolt szerint:
2005. december 1. - 04:18
Lécci lécci lécci! Valaki rögzítse jó minőségben!!! Köszönöm!
noel szerint:
2005. december 1. - 10:39
igen ez egy nagyon hasznos otlet lenne :D
Monty Python alap es persze kotelezo mindenkinek
2005. december 2. - 00:31
fölvette valaki?
Zizzbeka szerint:
2006. március 15. - 10:04
2007. április 1. - 10:54
Nekem van 4 évadnyi MPFC divx-ben, felirattal, csak nem jutok oda, hogy megnézzem :o(((
2007. április 1. - 13:48
[re=4130]Dexter68[/re] Jajj, mennyimindennel vagyok így én is…
2007. április 1. - 18:53
Nem baj, majd, ha nyugdíjas leszek…
még az éhhalál előtt megnézek minden ilyet, amit dédelgetek, hogy majd eccer :o)
dexterhatvannyoc szerint:
2015. december 1. - 22:55
Hehe… hamár így előkerült. Azóta megnéztem mind a négy évadot. Nyolcszor. XD
2015. december 2. - 19:57
Ezek szerint tetszett. :)
2015. december 2. - 22:29
Mi az hogy! Számomra kiderült, hogy a sorozat a XX-XXI századi ember bibliája. Máig aktuális és minden élethelyzetben lehet idézni belőle. Bár közzétehetnéd a kijegyzetelt szkeccs-címeket, hogy könnyebben megtaláljam a zsoltárok könyvét :D
2015. december 3. - 09:49
Akkor hasonlóan érzed mint én (már akkor is). Ha lenne annyi szabadidőm, amennyi nincs, begépelném szívesen. Talán majd ha nyugdíjas leszek. :)
Hozzászólás a(z) thunderbolt bejegyzéshez Kilépés a válaszból